**טנק מרכבה סימן 2** הוא הדור השני של טנק המרכבה. הטנק הוא תוצאה של לקחים מפעילות המרכבה סימן 1 במבצע שלום הגליל.

כמו לסימן 1, גם למרכבה סימן 2 יש תותח בעל קנה מחורץ בקליבר של 105 מ"מ ו"חצאית" או "אוזניים" - שתי בליטות מעוגלות בצידי הצריח, בחיבור לתובה. בעבר, סימן 2 נבדל מסימן 1 בכך שיש לו רק תריס פליטה אחד בימין הטנק ואילו לסימן 1 תריס בכל צד. עוד הבדל הוא הוספת "שערות שולמית", כדורי ברזל הקשורים בשרשראות ברזל, לחלק האחורי של הצריח. וכן סלי חי"ר.

קפיצת המדרגה העיקרית בין סימן 1 לסימן 2 היא במערכת בקרת האש. מחשב הירי שופר משמעותית: המחשב מתחשב ביותר נתונים בעת קביעת המסלול הבליסטי של הפגז (טמפרטורה, לחות, גובה) מעבר לנתוני החובה (סוג פגז וטווח). מסלולים בליסטיים עבור פגזים נוספים תוכנתו מראש והוספה מערכת לומדת, המתקנת את המסלול הבליסטי שחושב על ידי הוספת סטייה מסוימת המתקבלת מסכימה של סדרות שפגעו במטרה.

שיפור מהותי נוסף הוא בחטיבת הכוח. המנוע שופר מעט, אך שיפור מהותי הורגש בממסרת, האחראית על העברת הכוח בין המנוע והזחלים. לחטיבת הכוח הוספה אפשרות ה"פיבוט" המאפשרת סיבוב של זחל אחד קדימה בעוד השני מסתובב לאחור. 

שיפור קל שחל בהרכב בשריון הבסיסי בין סימן 1 לסימן 2 נמצא כלא מספק. ועד מהרה נוסף לו שכבות נוספות, כחלק מתיקון רחב בתחומי שונים לסימן 2 הבסיסי מה שנתן את השם סמן 2 ב'.

מרכבה סימן 2 ד', עם מיגון לצידי הצריח ולגחון, הגרסה הכי מתקדמת של סימן 2
מלבד השיפור שחל בשריון הבסיסי לעומת הדור הקודם ובסימן 2, לימים תוסף האפשרות להתקין תוספת מיגון לצורכי בט"ש בגבול, בעיקר בצדי הצריח ובגחון - מיגון קס"ג (על שם הקו הסגול, לשם היא יועדה) ודגם זה נקרא סימן 2 ד'.

יצוא
----

ביולי 2023 התקיים משא ומתן עם מספר מדינות ליצוא טנקים אלה שהיו קודם בשימוש צה״ל. בעקבות מתקפת הפתע על ישראל, הוקפאה מכירת טנקי המרכבה.

שירות בצה"ל
-----------

בדומה למרכבה סימן 1, המרכבה סימן 2 נכנס לראשונה לשימוש בגדוד "געש" של חטיבה 7.

בשנת 2016 יצא המרכבה סימן 2 מהיחידות הסדירות, לאחר שחטיבה 7 הוסבה לטנקי מרכבה סימן 4מ. ביולי 2020 נערך האימון האחרון של טנקי סימן 2 שאחריו הוצאו הטנקים משירות מילואים. ובזמן שירות לכך חלק בכלל המערכות וגם לאחר שעבר למערך המילואים ברגע שזה נקראה למערכה.

חלק מהטנקים הישנים מוסבים לנגמ"שי תומכי לחימה בשם "אופק" שמיועדים לחימוש, פינוי רפואי, לוגיסטיקה ופיקוד.

במהלך מלחמת חרבות ברזל, חלק מהטנקים שהיו במחסנים והיו אמורים להימכר, הושמשו וממלאים קווים בידי אנשי מילואים בגזרות השקטות.

גלריה
-----

|  |
| --- |
| * מרכבה סימן 2מרכבה סימן 2
* מרכבה סימן 2 עם מגוב "נוכרי" לפינוי מוקשים, מבט חזיתימרכבה סימן 2 עם מגוב "נוכרי" לפינוי מוקשים, מבט חזיתי
* מבט מאחורמבט מאחור
* מרכבה סימן 2 עם מגוב "נוכרי", מבט מהצדמרכבה סימן 2 עם מגוב "נוכרי", מבט מהצד
 |

קישורים חיצוניים
----------------

ויקישיתוף מדיה וקבצים בנושא **טנק מרכבה סימן 2** בוויקישיתוף

הערות שוליים
------------

1. ↑  ישראל: **דו"ח על צה"ל**, של המכון למחקרי ביטחון לאומי (INSS)‏, 2014
2. ↑  בהמשך שונו טנקי סימן 1 כך שנוספו להם "שערות שולמית" ונותר רק תריס פליטה בצד ימין
3. ↑  ניסים קלו, סוגי טנקי המרכבה לדורותיהם - אינדקס, באתר www.himush.co.il
4. ↑  Merkava Mk 2, www.israeli-weapons.com
5. ↑  יואב זיתון, מאות טנקי מרכבה ישנים בדרך לאירופה: כל הפרטים על העסקה ההיסטורית, באתר ynet, 15 ביוני 2023
6. 1 2  ישראל עצרה תוכנית יצוא מרכבה ורוכשת דחפורי ענק | כלכליסט, באתר m.calcalist.co.il
7. ↑  צה"ל נפרד מטנק מרכבה סימן 2: "חיסל כמויות של מחבלים", באתר ‏מאקו‏, 24 ביולי 2020

|  טנק המרכבה |
| --- |
| הטנקים בסדרה | טנק מרכבה סימן 1 • טנק מרכבה סימן 2 • טנק מרכבה סימן 3 • טנק מרכבה סימן 4 • מרכבה ברק |  |
| רק"ם מבוסס מרכבה | נמ"ר • נמ"ר הנדסי • שולף • אופק • פר"ג |
| מערכות לחימה | תותח תעש 120 מ"מ • ברק זוהר (ב"ז) • מעיל רוח (מערכת הגנה אקטיבית) |
| נושאים קשורים |  צבא הגנה לישראל •  חיל השריון •  מנהלת המרכבה והרק"ם (מנת"ק) |